2006.7.20. Az Európai Unió Hivatalos Lapja L 198/3 A BIZOTTSÁG 1109/2006/EK RENDELETE (2006. július 19.) a bor lepárlókba történő szállításának és lepárlásának határideje tekintetében a 2005/2006. borászati évben az 1623/2000/EK rendelettől való eltéréstől AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (!) és különösen annak 33. cikkére, mivel: (1) — Az 1493/1999/EK rendelet 29. cikke által előírt és a piaci mechanizmusokra tekintettel a borpiac közös szervezé- séről szóló 1493/1999/EK rendelet végrehajtása részletes szabályainak megállapításáról szóló, 2000. július 25-i 1623/2000/EK bizottsági rendelet (?) II. fejezetének megfelelően minden borászati évben megindított, a borok élelmezési célú alkohollá történő feldolgozására irányuló lepárlás keretében a termelők kötelesek a bort egy meghatározott határidőt megelőzően a lepárlóü- zembe szállítani, illetve a lepárlóknak a bort adott határ- időn belül le kell párolniuk. () — A 2004/2005. borászati év végén megindított számos krízislepárlási intézkedés és az élelmezési célú alkohol lepárlására vonatkozóan létrejött szerződésekben lekötött jelentős mennyiségek miatt bebizonyosodott, hogy egyes tagállamokban a lepárlók kapacitása nem elegendő a bor fogadására és a lepárlás végrehajtására az 1623/2000/EK rendeletben megállapított határidőn belül. (33 — E helyzet megszüntetésére helyénvaló tehát a bornak a lepárló üzemekbe való beszállítására, illetve a lepárlására megállapított határidő két héttel való meghosszabbítása. (4 — — Az e rendeletben előírt intézkedések összhangban vannak a Borpiaci Irányítóbizottság véleményével, ELFOGADTA EZT A RENDELETET: 1. cikk Az 1623/2000/EK rendelet 63a. cikkének (8) bekezdése első albekezdésétől eltérve, a 2005/2006. borászati évben a szerző- désben foglalt bormennyiséget a borászati év július 31-ig lehet a lepárlóüzemekbe szállítani. Az 1623/2000/EK rendelet 63a. cikkének (10) bekezdése első albekezdésétől eltérve, a 2005/2006. borászati évben a szerző- désben foglalt bormennyiséget legkésőbb a következő borászati év október 15-ig kell lepárolni. 2. cikk Ez a rendelet az Európai Unió Hivatalos Lapjában való kihirdetését követő harmadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2006. július 19-én. () HLL 179., 1999.7.14., 1. o. A legutóbb a 2165/2005/EK rendelettel (HL L 345., 2005.12.28., 1. o.) módosított rendelet. ÓŐ) HL L 194., 2000.7.31., 45. o. A legutóbb az 1820/2005/EK rende- lettel (HL L 293., 2005.11.9., 8. o.) módosított rendelet. a Bizottság részéről Mariann FISCHER BOEL a Bizottság tagja